ዓለማዊ ትካል ክራይስስ ግሩፕ’ውን፡ ገለ ሰብመዚ ፌዴራል ትግራይ “ክትቅጻዕ” ሓሳብ ኣቕሪቦም ምንባሮም ጽሒፉ እዩ። ንኣብነት፡ ምኽልካል ገንዘባዊ ሓገዝ። ገለ ተንተንቲ’ውን፤ ትማሊ ቀዳም ባይቶ ፌዴሬሽን ህጹጽ ኣኼባ ምስጸወዐ፡ መንግስቲ ፌደራል ናብ ክልል ትግራይ ሓይሊ ክልእኽ፡ በጀት ደው ከብልን ኣብ ልዕሊ ሰብ መዚ እታ ክልል እገዳ ከንብርን ይኽእል እዩ ዝብል ግምታት ሂቦም እዮም። እንተኾነ፡ ባይቶ ፌዴሬሽን ኢትዮጵያ፡ ኣብ’ቲ ተወከልቲ ትግራይ ዘይተረኸብሉ ህጹጽ ኣኼብኡ፡ ነቲ ድሕሪ መዓልታት ክካየድ መደብ ተታሒዝሉ ዘሎ መረጻ ትግራይ፡ እንተተኻየደ’ውን “ከምዘይተገበረ ዝቑጸር፣ ዘይጸንዕን ተፈጻምነት ዘይብሉን እዩ” ክብል ወሲኑ። መንግስቲ ክልል ትግራይ፡ ቅድሚ እቲ ኣኼባ፡ ‘መንግስቲ ፌደራል እንተደኣ መረጻና ከተዓናቕፍ ፈቲኑ፡ ከም ምእዋጅ ኩናት ኢና ንቖጽሮ’ ዝብል መግለጺ ሂቡ ነይሩ። ምንጪ ስእሊ, Getty Images ርክባቶም ንምንታይ እዩ ክሳብ ክንድ’ዚ ሓርፊፉ?
